കുവൈത്ത് ആഭ്യന്തര മന്ത്രാലയം അറുപതിനായിരത്തോളം വിദേശികളുടെ ഡ്രൈവിങ് ലൈസന്സ് പിന്വലിക്കാന് ആലോചിക്കുന്നു കുവൈത്ത് സിറ്റി കുവൈത്തില് കാലഹരണപ്പെട്ട ഡ്രൈവിംഗ് ലൈസന്സ് ഉപയോഗിച്ചു വാഹനം ഓടിക്കുന്ന വിദേശികളെ കണ്ടെത്താന് ആഭ്യന്തര മന്ത്രാലയം ശക്തമായ നടപടികള് ആരംഭിച്ചു. ഇത്തരത്തില് കാലഹരണപ്പെട്ടതോ അല്ലെങ്കില് സാധുത നഷ്ടപ്പെട്ടതോ ആയ അറുപതിനായിരത്തില് പരം ലൈസന്സുകള് തിരിച്ചേല്പ്പിക്കുവാന് ആഭ്യന്തര മന്ത്രാലയം ലൈസന്സ് ഉടമകളോട് ആവശ്യപ്പെട്ടു. ഇത്തരത്തില് നിയമ ലംഘകരായ ലൈസന്സ് ഉടമകളുടെ താമസരേഖ പുതുക്കുന്നത് ഉള്പ്പെടെ എല്ലാ ഇടപാടുകള്ക്കും വിലക്ക് ഏര്പ്പെടുത്തുവാനാണ് മന്ത്രാലയം തീരുമാനിച്ചിരിക്കുന്നത്. രാജ്യത്തെ ഗതാഗത കുരുക്ക് പരിഹരിക്കുന്നതിന്റെ ഭാഗമായി ആഭ്യന്തര മന്ത്രാലയം അണ്ടര് സെക്രട്ടറി ലഫ്റ്റനന്റ് ജനറല് ഷൈഖ് ഫൈസല് അല് നവാഫിന്റെ നിര്ദ്ദേശത്തെ തുടര്ന്നാണു നടപടി. കാലഹരണപ്പെട്ട ലൈസന്സുകള് രണ്ടു വിധത്തിലാണുള്ളത്. പുതുക്കാന് സാധിക്കുന്നവയും, അല്ലാത്തവയും. ഡ്രൈവിംഗ് ലൈസന്സ് ഉടമ ലൈസന്സ് ലഭിക്കുന്നതിന് അര്ഹമല്ലാത്ത മറ്റൊരു പദവിയിലേക്ക് ജോലി മാറുന്ന വേളയിലാണു ലൈസന്സ് റദ്ധ് ചെയ്യപ്പെടുകയോ അല്ലെങ്കില് പുതുക്കുന്നതിനു വിലക്ക് ഏര്പ്പെടുത്തുകയോ ചെയ്യുന്നത്. എന്നാല് പലരും അസാധുവാക്കപ്പെട്ട ഈ ലൈസന്സ് ഉപയോഗിച്ച് വാഹനം ഓടിക്കുകയും പരിശോധനയില് പിടിക്കപ്പെടുമ്ബോള് കാലഹരണപ്പെട്ട ലൈസന്സ് ഉപയോഗിച്ച് വാഹനം ഓടിച്ച കുറ്റത്തിനു കേവലം 5 ദിനാര് പിഴയടച്ചു നാടു കടത്തല് ശിക്ഷയില് നിന്നു രക്ഷപ്പെടുകയും ചെയ്യുന്നു. ഈ സാഹചര്യത്തിലാണു ഇവരെ കണ്ടെത്തുന്നതിന് മന്ത്രാലയം നടപടികള് ആരംഭിച്ചിരിക്കുന്നത്. താമസരേഖ പുതുക്കുന്ന വേളയില് കാലഹരണപ്പെട്ടതും പുതുക്കാന് സാധിക്കാത്തതുമായ ലൈസന്സുകള് തിരിച്ചേല്പ്പിക്കണമെന്നാണ് മന്ത്രാലയം ആവശ്യപ്പെട്ടിരിക്കുന്നത്. ഇതിനു പുറമെ പഴയ ലൈസന്സ് ഉടമകള് ലൈസന്സിന് കാലാവധി ഉണ്ടെങ്കില് പോലും പുതിയ മാതൃകയിലുള്ള ലൈസന്സിലേക്ക് മാറ്റുവാനും മന്ത്രാലയം ആവശ്യപ്പെട്ടിട്ടുണ്ട്. അസാധുവാക്കപ്പെട്ട ഡ്രൈവിംഗ് ലൈസന്സ് ഉപയോഗിച്ച് വാഹനം ഓടിക്കുന്നവരെ ഡ്രൈവിംഗ് ലൈസന്സ് ഇല്ലാതെ വാഹനം ഓടിച്ച ശിക്ഷ ചുമത്തി നാടു കടത്തും. നേരത്തെ കുവൈത്ത് യൂണിവേഴ്സിറ്റിയിലെ 20000 ത്തോളം വിദേശ വിദ്യാര്ത്ഥികള്ക്കായി ലൈസന്സുകള് അനുവദിച്ചിരുന്നു. എന്നാല് ഇവരില് ഭൂരിഭാഗവും പഠനം പൂര്ത്തിയാക്കിയെങ്കിലും ഡ്രൈവിംഗ് ലൈസന്സ് തിരികേ ഏല്പ്പിച്ചിട്ടില്ല. സമാനമായി നേരത്തെ ഡ്രൈവിംഗ് ലൈസന്സ് ലഭിച്ച 40,000 പ്രവാസികള്ക്ക് തൊഴിലിടങ്ങളിലെ പദവി മാറിയത് മൂലം ലൈസന്സ് നഷ്ടമായിട്ടുണ്ട്. ഇവരും ഇത് വരെ ഡ്രൈവിംഗ് ലൈസന്സ് തിരികെ ഏല്പ്പിച്ചിട്ടില്ലെന്നാണ് മന്ത്രാലയത്തിന്റെ കണ്ടെത്തല്. മുല്ലപ്പെരിയാര്: ഡാം തുറക്കുമ്ബോഴുള്ള സാഹചര്യം നേരിടാന് സംസ്ഥാനം സജ്ജമെന്ന് മന്ത്രി രാജന് 7,738 പേര്ക്കു കൂടി കൊവിഡ് ഇന്ന് പരിശോധിച്ചത് 76,043 സാമ്ബിള് മുല്ലപ്പെരിയാര്: സുപ്രീം കോടതി ഇടപെടല് കേരളത്തിന് ഗുണകരമെന്ന് മന്ത്രി റോഷി അഗസ്റ്റിന് ലഹരി മരുന്ന് കേസ് ആര്യന് ഖാന് ജാമ്യം മുല്ലപ്പെരിയാര് അണക്കെട്ടിലെ ജലനിരപ്പ് നവംബര് 11 വരെ 139.5 അടിയില് കൂടരുത്: സുപ്രീം കോടതി കേരളം മാവോവാദത്തിന്റെ വേരറുക്കുന്നു